CELEX: 62021CA0160
Language: sk
Date: 2022-04-28 00:00:00
Title: Spojené veci C-160/21 a C-217/21: Rozsudok Súdneho dvora (deviata komora) z 28. apríla 2022 (návrhy na začatie prejudiciálneho konania, ktoré podal Administrativen săd Veliko Tărnovo – Bulharsko) – „Nikopolis AD Istrum 2010“ EOOD (C-160/21), „Agro – eko 2013“ EOOD (C-217/21)/Izpălnitelen direktor na Dăržaven fond „Zemedelie“ (Návrh na začatie prejudiciálneho konania – Spoločná poľnohospodárska politika – Schémy priamej pomoci – Nariadenie (EÚ) č. 1306/2013 – Platby príjemcom – Článok 75 – Platobná lehota – Dodržanie – Neexistencia – Implicitné zamietnutie žiadosti o pomoc)

20.6.2022   
            
            
               SK
            
            
               Úradný vestník Európskej únie
            
            
               C 237/16
            
         
      Rozsudok Súdneho dvora (deviata komora) z 28. apríla 2022 (návrhy na začatie prejudiciálneho konania, ktoré podal Administrativen săd Veliko Tărnovo – Bulharsko) – „Nikopolis AD Istrum 2010“ EOOD (C-160/21), „Agro – eko 2013“ EOOD (C-217/21)/Izpălnitelen direktor na Dăržaven fond „Zemedelie“
      (Spojené veci C-160/21 a C-217/21) (1)
      
      (Návrh na začatie prejudiciálneho konania - Spoločná poľnohospodárska politika - Schémy priamej pomoci - Nariadenie (EÚ) č. 1306/2013 - Platby príjemcom - Článok 75 - Platobná lehota - Dodržanie - Neexistencia - Implicitné zamietnutie žiadosti o pomoc)
      (2022/C 237/21)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Administrativen săd Veliko Tărnovo
      
         Účastníci konania pred vnútroštátnym súdom
      
      
         Žalobkyne:„Nikopolis AD Istrum 2010“ EOOD (C-160/21), „Agro – eko 2013“ EOOD (C-217/21)
      
         Žalovaný: Izpălnitelen direktor na Dăržaven fond „Zemedelie“
      
         Výrok rozsudku
      
      Článok 75 ods. 1 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008, zmeneného nariadením Európskeho parlamentu a Rady (EÚ) 2017/2393 z 13. decembra 2017, sa má vykladať v tom zmysle, že nevyplatenie pomoci, o ktorú požiadal poľnohospodár, platobnou agentúrou členského štátu pred uplynutím lehoty stanovenej v tomto ustanovení nemožno považovať za implicitné rozhodnutie o zamietnutí predmetnej žiadosti o pomoc, a to bez ohľadu na okolnosť, či dotknutý poľnohospodár bol alebo nebol informovaný o vykonaní prípadných dodatočných overení, ktoré by odôvodňovali takéto prekročenie tejto lehoty.
      
         (1)  Ú. v. EÚ C 206, 31.5.2021.
      
         Ú. v. EÚ C 242, 21.6.2021.